Елин Пелин
Първият училищен ден

chitanka.info

Лятото премина,

дойде есента,

утрото с усмивка

поздрави света.

Училищен звън

децата зове,

чуват се навън

вик и смехове.

В улиците бързат

весели деца

и радостно тупкат

малките сърца.

И скоро кат кошер

с работни пчелици

загъмжа школото,

пълно с ученици.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.